**บทที่ 5  
  
สรุปผลการวิจัย อภิปรายผล และข้อเสนอแนะ**

การวิจัย ครั้งนี้ คณะผู้วิจัยได้สรุปและอภิปรายผล ไว้ดังนี้

**สรุปผลการวิจัย**

1. ข้อมูลทั่วไปของกลุ่มเป้าหมาย กลุ่มเป้าหมายส่วนใหญ่เป็นเพศหญิง คิดเป็นร้อยละ 74 มีอายุระหว่าง 20-29 ปี คิดเป็นร้อยละ 79 ส่วนใหญ่ศึกษาอยู่ชั้นปีที่ 4 คิดเป็นร้อยละ 46 ศึกษาคณะครุศาสตร์ คิดเป็นร้อยละ 31 ในส่วนค่าใช้จ่ายอาหารเฉลี่ยต่อเดือน พบว่า กลุ่มเป้าหมายมีค่าใช้จ่ายมากกว่า 4,000 บาท มากที่สุดคิดเป็นร้อยละ 37 ส่วนในหนึ่งเดือนรับประทานหมูกระทะ 1 ครั้ง คิดเป็นร้อยละ 33 ส่วนค่าใช้จ่ายแต่ละครั้งที่รับประทานหมูกระทะมากที่สุดคือ 200 บาท คิดเป็น ร้อยละ 49  
 2. ความรู้เกี่ยวกับการบริโภคหมูกระทะ จากการทำแบบทดสอบของกลุ่มเป้าหมายพบว่าอยู่ในระดับ พอใช้ ที่อยู่ช่วงคะแนน 5-6 คะแนน คิดเป็นร้อยละร้อยละ 39

3. เจตคติเกี่ยวกับการบริโภคหมูกระทะ ภาพรวมอยู่ในระดับเห็นด้วย (= 2.90, S.D.= 0.80) คือ การรับประทานหมูกระทะทำให้ร่วมสังสรรค์กับเพื่อนฝูงได้อย่างเต็มที่ (=3.26, S.D.=0.77) รองลงมาคือรับประทานหมูกระทะเพราะรสชาติของน้ำจิ้ม (=3.10, S.D.=0.76) ส่วนระดับเจตคติไม่เห็นด้วยน้อยที่สุดคือ ท่านคิดว่าการดื่มสุราหรือเบียร์ขณะรับประทานหมูกระทะทุกครั้งจะช่วยให้อาหารย่อยได้ง่ายขึ้น (= 2.85, S.D.=0.09) รองลงมาคือ ส่วนมากแล้วอาหารเย็นในแต่ละวันของท่านคือ หมูกระทะ (= 2.93 S.D.=0.91)

4. พฤติกรรมการบริโภคหมูกระทะ ภาพรวมอยู่ในระดับครั้งคราว (=2.25,S.D.=0.91) คือ ทุกครั้งที่รับประทานหมูกระทะ ท่านจะรับประทานผักน้อยๆเพราะเกรงว่าจะอิ่มเร็ว (=2.33, S.D.=0.94) ที่รองลงมาคือ ท่านรับประทานหมูกระทะอย่างน้อย 1 สัปดาห์ (=2.30,S.D.=0.93) ส่วนการปฏิบัติบ่อยครั้งน้อยที่สุด คือ ทุกครั้งที่รับประทานหมูกระทะ จะใช้เวลามากกว่า 1 ชั่วโมงในการรับประทาน (=1.87, S.D.= 0.98) ที่รองลงมาคือ ดื่มน้ำอัดลมทุกครั้ง เมื่อรับประทานหมูกระทะ (=2.12, S.D.= 0.91) **อภิปรายผล**

1. ความรู้เกี่ยวกับการบริโภคหมูกระทะ จาการทำแบบสอบถามจะเห็นว่า อยู่ในระดับพอใช้เนื่องมาจากอาหารส่วนมากที่กลุ่มนักศึกษาชอบรับประทานคือ หมูกระทะ จึงไม่ใส่ใจและไม่คำนึงถึงประโยชน์และโทษของหมูกระทะ อาจเกิดเข้าใจผิดหรือไม่มีความรู้เกี่ยวกับหมู อีกทั้งผู้ตอบแบบสอบถามไม่ได้ตอบแบบสอบถามตามเป็นจริง แต่จะใช้ความรู้สึกส่วนตัวตอบแบบสอบถาม ซึ่งสอดคล้องกับ บลูม (1975 : 65 – 197) ได้กล่าวว่า พฤติกรรมด้านความรู้ เป็นกระบวนการทางด้านสมองเป็นความสามารถทางด้านสติปัญญาที่เกี่ยวข้องกับการรับรู้ การจดจําข้อเท็จจริงต่างๆรวมทั้งการพัฒนา ความสามารถ และทักษะทางสติปัญญา การใช้ความคิด วิจารณญาณเพื่อประกอบการ 2.เจตคติในการรับประทานหมูกระทะอยู่ในระดับเห็นด้วยเพราะ การมีเพื่อนฝูงร่วมสังสรรค์และร่วมรับประทานหมูกระทะ หรือเมื่อรับประทานอาหารชนิดใดก็ตาม ก็ต้องการเพื่อนพูดคุยเรื่องราวต่างๆ อาทิ ข่าวดารา ความสวย ดนตรี เสื้อผ้า เครื่องสำอาง ขณะรับประทานและยังไม่รู้สึกโดดเดียวประกอบกับการรับประทานร่วมกับเพื่อนจะกระตุ้นให้รับประทานอาหารอร่อยและเจริญอาหารเพราะมีความสุขในระหว่างสังสรรค์ ซึ่งสอดคล้องกับ การศึกษาของ มัณฑนา วิงวอน (2553 : บทคัดย่อ) ที่ได้สรุปว่า การกินหมูกระทะร่วมกันนั้นเกิดขึ้นจากสภาพสังคมที่เปลี่ยนแปลงไป การกินร่วมกันของกลุ่มที่ศึกษาเป็นการตอกย้ำระบบสังคมเมืองที่จำเป็นต้องพึ่งพาอาศัยทุกด้าน เช่น การหาเงินเพื่อมาหมุนเวียนค้าขาย การกู้ยืมเงินภายในกลุ่มเป็นต้น การกินร่วมกันสามารถทำให้คนสนิทสนมกันได้ และทำให้รู้สึกว่าตนเองเป็นคนสำคัญของกลุ่ม และที่สำคัญก็คือเป็นการทำให้ความเป็นกลุ่ม หรือการเป็นสังคมคงอยากต่อไปได้ นอกจากนั้นส่วนมากรับประทานหมูกระทะเพราะรสชาติน้ำจิ้ม เพราะว่า หมูกระทะจะมีเนื้อหมูเป็นส่วนประกอบที่สำคัญและเมื่อนำเนื้อหมูมาปิ้งย่างบนกระทะ รสชาติของหมูนุ่ม หวาน แต่ธรรมชาติของคนไทยต้องมีน้ำจิ้มด้วย เพื่อความอร่อยและมีรสชาติ เพราะคนไทยชอบกินประเภทที่มีเครื่องเทศเป็นส่วนผสมอยู่ ซึ่งสอดคล้อง ชาติชาย เดชศิริ (2558, กุมภาพันธ์ 20) ได้กล่าวว่า เนื้อหมูที่ใช้จะเป็นเนื้อสด แล้วนำมาทำเป็นเนื้อบางๆ ส่วนประกอบที่เป็นหมู เช่น หมูสามชั้น เนื้อหมูแดง เนื้อหมู ส่วนประกอบอื่นจะเป็น ปลาหมึก หมึกดอง กุ้ง ผักจะเป็น ผักกะหล่ำปี ผักกาดข้าว วุ้นเส้น น้ำซุปและของหวานต่างหาก ส่วนสิ่งที่กลุ่มนักศึกษาไม่เห็นด้วยน้อยที่สุด คือ การดื่มสุราหรือเบียร์ขณะรับประทานหมูกระทะทุกครั้งจะช่วยให้อาหารย่อยได้ง่ายขึ้น อาจเป็นเพราะว่า หมูกระทะเป็นอาหารที่ต้องร่วมสังสรรค์ไม่เหมาะเป็นอาหารที่ต้องกินกับสุราหรือเบียร์ อาหารที่เหมาะกับสุราหรือเบียร์จะพวกกับแกล้มมากกว่า ส่วนบางกลุ่มที่ดื่มสุราหรือเบียร์ขณะรับประทานหมูกระทะอาจเป็นเพราะความชอบส่วนตัว ความเข้าใจและค่านิยมในเรื่องนี้ ส่วนมากแล้วอาหารเย็นในแต่ละวันของท่านคือ หมูกระทะ อาจไม่จำเป็นก็ได้เพราะอาหารมีหลากหลายชนิด ส่วนมากกลุ่มนักศึกษาจะเลือกรับประทานอาหารที่หลากหลายชนิดและไม่ชอบรับประทานอาหารซ้ำ 3. พฤติกรรมการบริโภคหมูกระทะอยู่ในระดับปฏิบัติเป็นครั้งคราว คือ ทุกครั้งที่รับประทานหมูกระทะ จะรับประทานผักน้อยๆ เกรงว่าจะอิ่มเร็ว เพราะหมูกระทะเป็นอาหารที่อร่อย และเมื่อได้รับประทานหมูกระทะแต่ละครั้ง บางคนถึงต้องอดอาหารเพื่อจะได้รับประทานหมูกระทะเยอะๆ ส่วนประกอบที่อร่อยและสำคัญในหมูกระทะคือ เนื้อหมู จึงต้องรับประทานหมูให้มากๆ เนื่องจากเนื้อหมูมีรสชาติที่อร่อยมากกว่าผักจึงส่งผลให้กลุ่มนักศึกษานิยมรับประทานเนื้อหมูมากกว่าผัก ส่วนประกอบจำพวกผัก คือ ในผักมีกากใยอาหารมากจึงทำให้รู้สึกอิ่มเร็ว ยิ่งเป็นหมูกระทะแบบบุฟเฟ่ต์จึงต้องรับประทานหมูกระทะให้คุ้มค่ากับเงินที่จ่ายไป ส่วนการรับประทานหมูกระทะอย่างน้อย 1 สัปดาห์ เนื่องมาจากหมูกระทะเป็นอาหารที่สามารถหารับประทานได้ง่าย และสามารถทำกินเองได้ ส่วนการรับประทานหมูกระทะอย่างน้อย 1 สัปดาห์ เนื่องจากหมูกระทะมีราคาที่เหมาะสมกับกำลังจ่ายของนักศึกษา รวมทั้งติดใจในรสชาติของหมูกระทะ และอีกเหตุผลหนึ่ง คือ เพื่อน เพราะเพื่อนเป็นแรงจูงใจในการรับประทานหมูกระทะ ส่วนการปฏิบัติบ่อยครั้งน้อยที่สุด คือ ทุกครั้งที่รับประทานหมูกระทะ จะใช้เวลามากกว่า 1 ชั่วโมงในการรับประทาน เพราะส่วนมากในการรับประทานหมูกระทะแต่ละครั้งจะมีการร่วมพูดคุยพบปะสังสรรค์กับเพื่อนหรือครอบครัว อาจจะใช้เวลานานในการรับประทาน และได้อีกอย่าง คือ กลัวไม่คุ้มค่ากับราคาที่จ่ายไป ส่วนการดื่มน้ำอัดลมทุกครั้ง เมื่อรับประทานหมูกระทะนั้น เห็นว่าน้ำอัดลมมีรสชาติที่อร่อยกว่าดื่มน้ำเปล่า และเป็นการเพิ่มอรรถรสในการรับประทานหมูกระทะ

**ข้อเสนอแนะ**

1. ข้อเสนอแนะทั่วไป 1.1. มหาวิทยาลัยควรจัดอบรมในเรื่อง การเลือกบริโภคอาหาร 1.2. มหาวิทยาลัยควรจะส่งเสริมในการให้ความรู้เรื่องการบริโภคหมูกระทะ 1.3. มหาวิทยาลัยควรมีการจัดทำหลักสูตรที่เกี่ยวโภชนาการอาหาร การเลือกรับประทานอาหาร   
 1.4. ควรมีการประชาสัมพันธ์และรณรงค์ในเรื่อง สารปนเปื้อนในหมูกรทะ

2. ข้อเสนอแนะในการทำวิจัยครั้งต่อไป2.1.ในทำการศึกษาเรื่องหมูกระทะ ควรศึกษาแยกหมูกระทะแบบชุดและหมูกระทะแบบบุฟเฟ่ต์  
 2.2. ควรมีการจัดตรวจหาอาหารที่มีสารอาหารปนเปื้อนสารเคมี